ཁོ་གཉིས་ཀྱིས་བཤད་རྒྱུར།མ་འོངས་པར་ང་ཚོ་སུ་ཡིན་རུང་རང་ས་ནས་ཏང་གི་ཡང་དག་པའི་སྲིད་ཇུས་འོག་སྔར་ལས་ལྷག་པའི་སྒོ་ནས་མི་རིགས་མཐུན་སྒྲིལ་གྱི་ཐད་ལ་ཤུགས་བསྣན་ནས་སྤྱི་ཚོགས་འཆམ་མཐུན་ངང་འཕེལ་རྒྱས་འགྲོ་རྒྱུར་ཁག་ཐེག་གང་ལེགས་བྱ་རྒྱུ་ཡིན་པ་དང་།ཁུལ་ཡོངས་ཀྱི་རིགས་སོ་སོའི་མི་དམངས་ཀྱིས་སྔོན་ཐོན་སྡེ་ཁག་དང་སྔོན་ཐོན་མི་སྒེར་གྱི་གཟེངས་རྟགས་ཐོབ་པ་འདི་སྒུལ་ཤུགས་སུ་བཟུང་ནས་རང་རྟོགས་སྒོས་མེས་རྒྱལ་གཅིག་གྱུར་ལ་སྲུང་སྐྱོབ་བྱེད་པ་དང་།རང་ཉིད་ཀྱིས་མི་རིགས་མཐུན་སྒྲིལ་དང་སྤྱི་ཚོགས་བརྟན་བརླིང་གི་ཐད་ལ་བྱས་རྗེས་འཇོག་ཕོད་པའི་གདོང་ལེན་པ་ཞིག་བྱེད་པར་ཧུར་བརྩོན་བྱ་རྒྱུ་ཡིན་པ་མ་ཟད།སྤྱི་ཚོགས་འཆམ་མཐུན་ཡིན་པའི་རྨ་ལྷོ་འཛུགས་སྐྲུན་བྱེད་པར་ནུས་ཤུགས་གང་ཡོད་གདོན་རྒྱུ་དང།དེ་མིན་སྔོན་འགྲོ་གཅིག་དང་སྤུས་ལེགས་གཉིས་ཀྱི་འཐབ་ཕྱོགས་དོན་འཁྱོལ་བྱེད་པ་དང་འཐབ་ཕྱོགས་ཆེན་པོ་གཉིས་ལག་བསྟར་བྱེད་པ།ཁུལ་གསུམ་འཛུགས་སྐྲུན་ལ་སྐུལ་འདེད་བྱེད་པ་བཅས་དམིགས་སུ་བཟུང་ནས་འཕེལ་རྒྱས་ལྡན་པའི་རྨ་ལྷོ་མངོན་འགྱུར་བྱེད་པར་ཧུར་བརྩོན་བྱ་རྒྱུ་ཡིན་ཟེར།།